Diari Oficial de la Generalitat Valenciana


Sumari del DOGV 5523, del 30-05-2007 (2007/7082)

ACORD de 25 de maig de 2007, del Consell, pel qual s'aproven definitivament sis projectes per a la sostenibilitat i la qualitat de vida que desenrotllen el Programa per a la Sostenibilitat i la Qualitat de Vida del municipi de Xàtiva, i es delega en el conseller de Territori i Habitatge l'aprovació dels projectes que completen el desenrotllament de l'indicat programa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5523

Data del DOGV
:   30-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/7082


Data del document
:   25-05-2007

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Xàtiva
    * municipi
    * equipament col·lectiu
    * equipament social
    * pla d'urbanisme
    * desenvolupament regional
    * infraestructura urbana
    * programa d'actuació

ACORD de 25 de maig de 2007, del Consell, pel qual s'aproven definitivament sis projectes per a la sostenibilitat i la qualitat de vida que desenrotllen el Programa per a la Sostenibilitat i la Qualitat de Vida del municipi de Xàtiva, i es delega en el conseller de Territori i Habitatge l'aprovació dels projectes que completen el desenrotllament de l'indicat programa. [2007/7082]  
El Consell, en la reunió del dia 25 de maig de 2007, va adoptar l'acord següent:  
L'ajuntament de Xàtiva ha tramitat l'expedient relatiu als projectes del Programa per a la sostenibilitat i la qualitat de vida referents a l'acció Intervenció en el nucli històric, sobre intervenció en la xarxa d'aigua i clavegueram en diversos carrers, i a l'acció equipaments assistencials, sobre habilitació i equipament del local destinat a centre social-llar del jubilat (centre d'oci de majors), i de conformitat amb els següents  
ANTECEDENTS DE FET  
Primer  
Els projectes per als quals l'Ajuntament de Xàtiva en sol·licita l'aprovació definitiva van ser sotmesos a informació pública segons acord del ple municipal d'1 de juny de 2006, i es van aprovar provisionalment per acord plenari de 5 d'octubre de 2006.   
Els projectes, inclosos en el Programa per a la sostenibilitat i la qualitat de vida dels ciutadans del municipi de Xàtiva, dins de l'àmbit Millora de la qualitat de vida, van ser remesos, degudament diligenciats, amb data d'entrada en la Generalitat el 12 de febrer de 2007, i són els següents:  
A) Subàmbit 1.1. Millora de l'entorn urbà.  
Acció 1.1.1. Intervenció en el nucli històric.  
- Projectes d'intervenció en les xarxes d'aigua potable i clavegueram en els següents carrers del nucli històric de Xàtiva:  
1. carrers de l'Àngel, Sant Pere i Portal de Concentaina.  
2. carrers d'Abad Pla, Sant Vicent i Bruns.  
3. carrers de Sant Tomàs, Maluenda, Menor, Santes i Grau.  
4. Roca i Ensenyança.  
5. Sant Jordi i Trinquet.  
B) Subàmbit 1.4. Millora d'equipaments i dotacions públiques.  
Acció 1.4.2. Equipaments assistencials.  
6. Centre Social-Llar del Jubilat (centre d'oci de Persones Majors) al carrer Reina.  
Segon  
Els projectes estan inclosos en el Programa per a la sostenibilitat i la qualitat de vida dels ciutadans del municipi de Xàtiva, aprovat definitivament pel Consell el 24 de març de 2006, i publicat en el Diari Oficial de la Comunitat Valenciana de 28 de març de 2006.  
Tercer  
Els projectes consten de memòria, plànols, plec de condicions, pressupost i estudi de seguretat i salut. Els projectes 1 a 5 estan redactats per l'Oficina Tècnica Municipal, i el projecte 6 està redactat per l'arquitecte Sr. Jaime Colomer Sendra, i disposa de la supervisió de l'oficina tècnica municipal, segons indica l'informe del vicesecretari de la corporació.  
El vicesecretari de l'Ajuntament de Xàtiva, en la seua condició de director del Programa per a la sostenibilitat i la qualitat de vida del municipi de Xàtiva, va aportar informe justificant l'adequació dels projectes al programa.  
Quart  
L'import total dels projectes a aprovar és de 3.208.716,46 euros, dels quals 2.524.549,71 euros corresponen a fons provinents de la gestió de patrimoni municipal del sòl.   
Cinqué  
Durant la tramitació de l'expedient no s'han sol·licitat informes sectorials pel fet de no estimar-se necessaris.  
Sisé  
La Comissió Territorial d'Urbanisme de Valencia, el 18 d'abril de 2007, per unanimitat, va acordar:  
I. Informar favorablement i elevar l'expedient al conseller de Territori i Habitatge per a efectuar proposta d'aprovació definitiva pel Consell respecte als sis projectes que desenrotllen el Programa per a la sostenibilitat i qualitat de Vida de Xàtiva.  
II. Elevar al Consell la proposta de delegació a favor del conseller de Territori i Habitatge per a l'aprovació dels projectes que completen el desenrotllament del Programa per a la sostenibilitat i la qualitat de vida de Xàtiva.   
FONAMENTS DE DRET  
I. La tramitació és correcta, segons estableix l'article 80 de la Llei 4/2004, de 30 de juny, de la Generalitat, d'ordenació del territori i protecció del paisatge (d'ara en avant, LOTPP), per als projectes per a la sostenibilitat i la qualitat de vida.   
II. S'analitza la documentació des del punt de vista de la normativa urbanística vigent, i es compleix amb la documentació i els continguts mínims fixats en l'article 79 de la LOTPP i en l'article 76 del Reglament d'ordenació i gestió territorial i urbanística (d'ara en avant, ROGTU).   
III. El Consell és l'òrgan competent per a l'aprovació dels programes i projectes per a la sostenibilitat i la qualitat de vida, de conformitat amb el que disposen els articles 74 de la LOTPP i 78 del ROGTU. Aquest últim disposa que l'acord del Consell aprovatori del programa podrà delegar l'aprovació definitiva dels projectes que el desenrotllen en el conseller competent per raó de la matèria, i s'haurà de fer constar expressament aquesta circumstància en l'acord. Aquesta delegació no es va proposar ni es va incloure en l'acord del Consell d'aprovació del programa, ja que aquest és anterior a l'aprovació del ROGTU.  
IV. D'acord amb el que disposa l'article 93 del ROGTU, l'ajuntament serà responsable del control financer del programa i dels seus projectes. En aquest sentit, haurà d'informar regularment la conselleria de Territori i Habitatge sobre les mesures que adopte per a comprovar que els fons posats a la seua disposició s'utilitzen eficaçment d'acord amb els principis de bona gestió financera. L'ajuntament remetrà una descripció detallada dels sistemes de control i gestió que funcionen correctament perquè els fons s'utilitzen de forma eficaç i regular. A aquest efecte, posarà a disposició de la indicada conselleria tots els informes pertinents sobre el control i gestió del programes i projectes en qüestió, en el moment que la conselleria els sol·licite.  
De conformitat amb els antecedents de fet, els fonaments jurídics, els preceptes legals citats i la resta de general i pertinent aplicació, conforme a l'Acord de la Comissió Territorial d'Urbanisme de València, i a proposta del conseller de Territori i Habitatge, el Consell   
ACORDA  
Primer  
Aprovar definitivament els sis projectes per a la sostenibilitat i la qualitat de vida que desenrotllen el Programa per a la sostenibilitat i la Qualitat de Vida del municipi de Xàtiva, que són els següents:  
1. Intervenció en les xarxes d'aigua potable i clavegueram en els carrers del nucli històric de Xàtiva següents:  
1.1. Carrers de l'Àngel, Sant Pere i Portal de Cocentaina.  
1.2. Carrers d'Abad Pla, Sant Vicent i Bruns.  
1.3. Carrers de Sant Tomàs, Maluenda, Menor, Santes i Grau.  
1.4. Roca i Ensenyança.  
1.5. Sant Jordi i Trinquet.  
2. Centre Social-Llar del Jubilat (Centre d'Oci de Majors) en el carrer Reina.  
L'aprovació definitiva quedarà condicionada que, abans d'iniciar les obres, haurà d'obtenir-se informe favorable de la conselleria de Cultura, Educació i Esport respecte a l'afecció patrimonial dels projectes.  
Segon  
Delegar el conseller de Territori i Habitatge per a l'aprovació dels projectes que completen el desenrotllament del Programa per a la sostenibilitat i la qualitat de vida de Xàtiva.   
Contra aquest acord, que posa fi a la via administrativa, es pot interposar recurs potestatiu de reposició davant del Consell, en el termini d'un mes comptador des de l'endemà a la notificació o publicació d'aquest, d'acord amb el que estableixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener; o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà a la notificació o publicació d'este acord, de conformitat amb el que disposen els articles 10 i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això, sense perjudici que puga exercir-se qualsevol altre recurs que es crega oportú.  
Valencia, 25 de maig de 2007  
El vicepresident i secretari del Consell,  
Víctor Campos Guinot.